Diari Oficial de la Generalitat Valenciana


Sumari del DOGV 7810, del 21-06-2016 (2016/4217)

Notificació de la sentència dictada en el procediment ordinari número 1720/2010.
--------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4217


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 1720/2010. [2016/4217]  
Procediment ordinari número 001720/2010.  
De: Sueca, 25, comunitat de propietaris garatge.  
Procuradora: Elena Gil Bayo.  
Contra: Perspectivas y Rehabilitaciones, SL, Jesús Javier de Valero Ganau, Ana Begoña Monfort Sáez, Perspectivas 88, SA, Seniter, DC Mar, SL, Promotora Avenida Primado Reig, SL, Banco Exterior de España, avui BBVA, i Gesinar, SL.  
Procuradores: Cristina Borrás Boldova i María Cristina Litago Lledó.  
En el procediment a què es fa referència s'ha dictat la resolució que, literalment, diu així:  
  
«Sentència número 143/2015  
València, 2 de juny de 2015  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari seguides amb el número 1720/2010, a instàncies de la comunitat de propietaris del garatge siti al carrer Sueca, número 25, de València, representada per la procuradora Elena Gil Bayo i assistida del lletrat Juan Manuel Gómez Cencillo, contra la mercantil Perspectivas 88, SA, declarada en rebel·lia, contra la mercantil Perspectivas y Rehabilitaciones, SL, declarada en rebel·lia, contra Jesús Javier de Valero Ganau i Ana Begoña Monfort Sáez, representats per la procuradora Cristina Borrás Boldova i assistits del lletrat Juan Vicente Monleón Rodríguez, contra la mercantil Seniter, SA, declarada en rebel·lia, contra la mercantil DC Mar, SL, declarada en rebel·lia, contra la mercantil Promotora Avenida Primado Reig, SL, declarada en rebel·lia, i contra les mercantils Banco Exterior de España, SA, i Gesinar, SL, ambdues avui Banco Bilbao Vizcaya Argentaria, SA, representada per la procuradora Cristina Litago Lledó i assistida del lletrat Ernesto Pérez Broseta; s'exercita acció de nul·litat d'escriptura pública.  
Dispositiva  
Estime íntegrament la demanda presentada per la comunitat de propietaris del garatge siti al carrer Sueca, número 25, de València, representada per la procuradora Elena Gil Bayo, contra la mercantil Perspectivas 88, SA, declarada en rebel·lia, contra la mercantil Perspectivas y Rehabilitaciones, SL, declarada en rebel·lia, contra Jesús Javier de Valero Ganau i Ana Begoña Monfort Sáez, representats per la procuradora Cristina Borrás Boldova, contra la mercantil Seniter, SA, declarada en rebel·lia, contra la mercantil DC Mar, SL, declarada en rebel·lia, contra la mercantil Promotora Avenida Primado Reig, SL, declarada en rebel·lia, i contra les mercantils Banco Exterior de España, SA, i Gesinar, SL, ambdues avui Banco Bilbao Vizcaya Argentaria, SA, representada per la procuradora Cristina Litago,  
1. Declare la nul·litat de l'escriptura pública autoritzada pel notari de València José Antonio Leonarte Berga, el 27 de març de 1990, pel que fa a l'atorgament relatiu a la divisió del local finca ?inscrita en el registre de la propietat amb el número 16591- en 1/41 parts indivises, ja que es va cometre la falsedat d'afegir dues quotes indivises més de les que el local permetia, i va crear dues places d'aparcament número 21 de l'entresolat i número 20 i traster del semisoterrani, les quals físicament sobre el terreny són inexistents i sense possibilitat de concedir cap virtualitat per falta de superfície per a això; i declare la inexistència de les esmentades dues places.  
2. Ordene la rectificació al registre de la propietat de l'esmentada escriptura de 27 de març de 1990, del notari de València José Antonio Leonarte Berga, de manera que el local quede destinat a garatge de la finca carrer Sueca, número 25, com a compost i dividit en 1/39 parts indivises, a les quals corresponen i conformen 19 places d'aparcament al local semisoterrani, sense existència de traster inherent a la pretesa plaça número 20, i 20 places a l'entresolat, i ordene la supressió al registre de la propietat de les esmentades places com a finques registrals.  
  
3. Declare la nul·litat, amb la consegüent rectificació de totes les inscripcions registrals produïdes després de l'escriptura de 27 de març de 1990, atorgada pel notari de València José Antonio Leonarte Berga, pel que fa a les places esmentades, finques registrals 16930/23 i 16214/26, i aquestes queden suprimides amb la cancel·lació de les respectives inscripcions registrals, i  
4. Declare nul·la l'escriptura pública de data 26 de juliol de 2001, autoritzada pel notari de València Alberto Domingo Puchol, en l'extrem que afecta a la compra feta per Jesús Javier de Valero Ganau per a la seua societat de guanys composta amb la seua esposa Ana Begoña Monfort Sáez, d'una quota indivisa d'1/41 part que correspon a la plaça d'aparcament assenyalada amb el número 21 de l'entresolat, finca registral número 16099/23, inscripció 9a del Registre de la Propietat número 12 de València. I declare igualment nul·la l'escriptura pública de 17 de març de 1994, autoritzada pel notari de València José Antonio Leonarte Berga, en el que afecta a l'aportació a la societat Perspectivas y Rehabilitaciones, SL, de la plaça d'aparcament número 20 del semisoterrani, finca registral 16002/26, ja que aquesta plaça d'aparcament no existeix.  
  
Impose als demandats les costes del procediment.  
Contra aquesta sentència, que no és ferma, s'hi pot interposar un recurs d'apel·lació per a davant l'audiència provincial, que s'haurà d'interposar davant d'aquest jutjat en el termini de 20 dies comptadors des de l'endemà de la notificació d'aquesta sentència, i s'hauran d'exposar les al·legacions en què es base la impugnació, a més d'esmentar la resolució apel·lada i els pronunciaments que s'impugnen (art. 458.1 i 2 AWD5212). I amb subjecció a més al que disposa la disposició addicional 15.ª de la Llei Orgànica del Poder Judicial, per tal d'acomplir el deure d'efectuar un dipòsit per a recórrer.  
Aquesta és la meua sentència, jutjant en primera instància, que pronuncie, mane i firme.»  
  
I com a conseqüència del parador ignorat de Perspectivas 88, SA, Perspectivas y Rehabilitaciones, SL, Seniter, DC Mar, SL, Promotora Avenida Primado Reig, SL, estenc aquesta cèdula perquè valga de notificació.  
  
València, 26 de maig de 2016.- El lletrat de l'Administració de Justícia: Alberto Martínez de Santos.